PMIndiaData/PMIndiaSum huggingface dataset:
বাংলাদেশে সহযোগী দলগুলির সঙ্গে প্রধানমন্ত্রীর বৈঠক

নতুনদিল্লি, ২৬শে মার্চ, ২০২১ প্রধানমন্ত্রী শ্রী নরেন্দ্র মোদী তাঁর দু-দিনের বাংলাদেশ সফরে ১৪ দলীয় জোটের নেতৃবৃন্দের সঙ্গে সাক্ষাৎ করেছেন। বৈঠকে জোটের আহ্বায়কও উপস্থিত ছিলেন। দুটি দেশের মধ্যে সম্পর্ককে আরো দৃঢ় করে তোলা সহ দ্বিপাক্ষিক স্বার্থ সংশ্লিষ্ট বিভিন্ন বিষয় নিয়ে বৈঠকে আলোচনা হয়েছে।
২০২২ সালের মধ্যে কৃষকদের আয় ও উপার্জন দ্বিগুণ করে তোলার আহ্বান জানালেন প্রধানমন্ত্রী

আগামী ২০২২ সালের মধ্যে দেশের কৃষকদের আয় ও উপার্জন দ্বিগুণ করে তোলার লক্ষ্যে কেন্দ্র, রাজ্য এবং কৃষিজীবী সাধারণ মানুষ সহ সংশ্লিষ্ট সকল পক্ষকে সঙ্কল্পবদ্ধ হওয়ার আহ্বান জানিয়েছেন প্রধানমন্ত্রী শ্রী নরেন্দ্র মোদী। আজ রাজধানীর কৃষি উন্নতি মেলায় কৃষকদের কাছে ভারতীয় কৃষির উন্নয়ন সম্পর্কে তাঁর চিন্তাভাবনার কথা প্রকাশ করে প্রধানমন্ত্রী বলেন, এই কাজ কঠিন মনে হলেও লক্ষ্য পূরণ করার ক্ষেত্রে এই বিষয়টি একান্ত জরুরি। কৃষি উন্নতি মেলাকে ভারতের ভাগ্য পরিবর্তনের একটি বিশেষ মঞ্চ রূপে বর্ণনা করেন প্রধানমন্ত্রী। তিনি বলেন, কৃষির বিকাশ, গ্রামীণ উন্নয়ন এবং কৃষকদের সমৃদ্ধির মধ্য দিয়েই ভারতের ভবিষ্যৎ গড়ে উঠতে পারে। সাম্প্রতিক কেন্দ্রীয় বাজেটের প্রসঙ্গ উত্থাপন করে প্রধানমন্ত্রী বলেন, এবারের বাজেট প্রস্তাবে এই ক্ষেত্রগুলির দিকে বিশেষ নজর দেওয়া হয়েছে। প্রযুক্তি ও আধুনিকীকরণের মাধ্যমে দেশে কৃষি বিপ্লব ঘটানোর আহ্বান জানিয়ে প্রধানমন্ত্রী বলেন, সরকার এই লক্ষ্যের প্রতি বিশেষভাবে সজাগ ও সচেষ্ট। কৃষি বিপ্লব সম্ভব করে তোলার কাজে দেশের পূর্বাঞ্চলের ভূমিকা যথেষ্টগুরুত্বপূর্ণ বলে উল্লেখ করেন প্রধানমন্ত্রী। কৃষি উপকরণ খাতে ব্যয়সাশ্রয়ের মাধ্যমে কিভাবে কৃষি খামার থেকে আয় বৃদ্ধি সম্ভব তাও ব্যাখ্যা করেন প্রধানমন্ত্রী। তিনি বলেন, সয়েল হেল্‌থ কার্ড এবং প্রধানমন্ত্রী কৃষি সিচাঁই যোজনা কৃষি উপকরণ খাতে ব্যয়ের মাত্রা কমিয়ে আনতে পারে। কৃষি বৈচিত্র্যের মাধ্যমে আয় ও উপার্জন বৃদ্ধির আহ্বান জানিয়ে প্রধানমন্ত্রী বলেন, শস্য উৎপাদনের পাশাপাশি কৃষকরা তাদের খেত-খামারের কাছাকাছি গাছ রোপণ করতে পারেন। সেইসঙ্গে, পশুপালনেরও ব্যবস্থা করতে পারেন তাঁরা। এইভাবে যদি কৃষিক্ষেত্রে বৈচিত্র্য নিয়ে আসা যায়, তাহলে কৃষিকাজ সম্পর্কিতঝুঁকির মাত্রাও অনেকটা হ্রাস করা সম্ভব। প্রধানমন্ত্রী ফসল বিমা যোজনার সুফলগুলি ব্যাখ্যা করে প্রধানমন্ত্রী বলেন, সংশ্লিষ্ট সকলের সঙ্গে পরামর্শ ও মত বিনিময়ের পরই চালু হয়েছে এই যোজনাটি। ন্যূনতম প্রিমিয়াম বা কিস্তির বিনিময়ে সর্বোচ্চ নিরাপত্তা সম্ভব করে তোলাই এই বিমা যোজনাটির বৈশিষ্ট্য। এর আগে প্রধানমন্ত্রী মেলার প্রদর্শনী মণ্ডপগুলি ঘুরে দেখেন। কৃষিতে ব্যবহৃত বিভিন্ন পন্থা-পদ্ধতি ও কৃৎকৌশলের বিষয়টি সম্পর্কে প্রদর্শনীতে অবহিত করা হয় প্রধানমন্ত্রীকে। সর্বাধুনিক কৃষি সরঞ্জাম সহ অন্যান্য বিষয়গুলি সম্পর্কেও জানানো হয় প্রধানমন্ত্রীকে। বিভিন্ন রাজ্য ও কৃষকদের মধ্যে ২০১৪-১৫ আর্থিক বছরের কৃষি কর্মন পুরস্কার বিতরণ করেন প্রধানমন্ত্রী। কৃষকদের জন্য ‘কিষাণ সুবিধা’ নামে একটি মোবাইল অ্যাপ্লিকেশনেরও সূচনা করেন তিনি। এই অ্যাপটির সাহায্যে জলহাওয়া, বাজার মূল্য, বীজ, সার, কীটনাশক এবং কৃষির সাজসরঞ্জাম সম্পর্কে তথ্য সংগ্রহ করতে পারবেন কৃষিজীবী সাধারণ মানুষ।
পর্তুগালের প্রধানমন্ত্রী আন্তোনিয় কোস্টা-র সঙ্গে প্রধানমন্ত্রী শ্রী নরেন্দ্র মোদী-র টেলিফোনে কথা

প্রধানমন্ত্রী শ্রী নরেন্দ্র মোদী, আজ পর্তুগালের প্রধানমন্ত্রী মি. আন্তোনিয় কোস্টার সঙ্গে টেলিফোনে কথা বলেন। প্রধানমন্ত্রী, পর্তুগালের রাষ্ট্রপতি মি. মারসেলো রেবেলো ডি সুজা-র ফেব্রুয়ারী মাসে ভারত সফরের প্রসঙ্গটি উল্লেখ করেন। উভয় নেতা, কোভিড – ১৯ মহামারীর বিষয়ে আলোচনা করেন এবং নিজ নিজ দেশে তাঁরা এই মহামারীর মোকাবিলায় কি কি উদ্যোগ নিয়েছেন, তা নিয়ে মতবিনিময় করেন। পর্তুগালের প্রধানমন্ত্রী যেভাবে এই সঙ্কট মোকাবিলায় কাজ করছেন, শ্রী মোদী তার প্রশংসা করেন। এই ভাইরাসের সংক্রমণ আটকাতে সক্রিয় রাষ্ট্রীয় উদ্যোগের বিষয়ে তাঁরা আলোচনা করেন। পরিস্থিতির মোকাবিলা এবং কোভিড – ১৯ এর বিষয়ে গবেষণা ও উদ্ভাবনে দুটি দেশ একে অন্যকে সাহায্য করার অঙ্গীকার করেছে। লকডাউনের কারণে পর্তুগালে যে সব ভারতীয় পর্যটকরা আটকে আছেন, তাদের ভিসার মেয়াদ বাড়ানোয় প্রধানমন্ত্রী, মি. কোস্টাকে ধন্যবাদ জানান। ভারতে যে সমস্ত পর্তুগীজ নাগরিকরা রয়েছেন, তাঁদের ভারতীয় কর্তৃপক্ষ সহযোগিতা করায় পর্তুগালের প্রধানমন্ত্রী, শ্রী মোদীর প্রশংসা করেন। এই সঙ্কটের মোকাবিলায় এবং কোভিড পরবর্তী পরিস্থিতিতে উভয় নেতা, পরস্পরের সঙ্গে যোগাযোগ রেখে চলার বিষয়ে একমত হন।
তিনটি স্বর্ণ প্রকল্পের সূচনা করলেন প্রধানমন্ত্রী

আজ সাত নম্বর রেস কোর্স রোডে আয়োজিত এক অনুষ্ঠানে তিনটি স্বর্ণ প্রকল্পের সূচনা করলেন প্রধানমন্ত্রী শ্রী নরেন্দ্র মোদী। এই তিনটি প্রকল্প হল – গোল্ড মানিটাইজেশন স্কিম, সভ্‌রিন গোল্ড বন্ড স্কিম এবং ইন্ডিয়া গোল্ড কয়েন্‌স। এই উপলক্ষে তাঁর ভাষণে প্রধানমন্ত্রী এই প্রকল্পগুলিকে ‘সোনায় সোহাগা’ বলে বর্ণনা করেন। প্রধানমন্ত্রী বলেন, ভারতকে এখন একটি দরিদ্র দেশ বলার কোন যুক্তি নেই। কারণ, আমাদের রয়েছে বর্তমানে ২০ হাজার টনের মতো সোনা। দেশের মজুত এই সোনাকে উৎপাদনশীল কাজে ব্যবহার করতে হবে। সেই লক্ষ্যে পৌঁছনোর তিনটি উপায় হল এই স্বর্ণ প্রকল্পগুলি। প্রধানমন্ত্রী বলেন, ভারতীয় সমাজে সোনাকে মহিলাদের ক্ষমতায়নের উৎস হিসেবে দেখা হয়। এই কারণে এই তিনটি প্রকল্পের সঙ্গে যুক্ত রয়েছে ক্ষমতায়নের আবেগ তথা অনুভূতি। ভারতে পারিবারিক পেশা হিসেবে স্বর্ণকাররা সোনার ব্যবসার সঙ্গে যুক্ত থাকেন। প্রধানমন্ত্রী এর উল্লেখ করে বলেন, এই প্রকল্পগুলি সম্পর্কে ওয়াকিবহাল হওয়ার পর এই সমস্ত প্রকল্পের এজেন্ট হিসেবে স্বর্ণকাররা কাজ করতে পারেন। প্রধানমন্ত্রী ‘ইন্ডিয়া গোল্ড কয়েন’কে জাতির গর্ব বলে বর্ণনা করেন। এই মুদ্রায় অশোক চক্রের ছবি খোদাই করা রয়েছে। এখন থেকে ভারতীয়দের বিদেশি স্বর্ণ মুদ্রার ওপর আর নির্ভর করে থাকতে হবে না বলে তিনি মন্তব্য করেন। এই স্বর্ণ প্রকল্পগুলির বিষয়ে একটি ওয়েবসাইটেরও সূচনা করেন প্রধানমন্ত্রী। প্রথম ছ’জন বিনিয়োগকারীর হাতে তিনি তুলে দেন বিনিয়োগের শংসাপত্র।
অশোধিত তেলের কৌশলগত মজুত ও ব্যবস্থাপনার ক্ষেত্রে সহযোগিতা ভারত ও সংযুক্ত আরভবআমীরশাহীর   :   সম্মতি কেন্দ্রীয়মন্ত্রিসভার

ভারতীয় কৌশলগতপেট্রোলিয়াম মজুত লিমিটেড (আইএসপিআরএল) এবং আবুধাবির জাতীয় তেল সংস্থা’র(এডিএনওসি) মধ্যে স্বাক্ষরিত এক চুক্তিকে সোমবার কর্মপরবর্তী অনুমোদন দেওয়া হ’লপ্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভারবৈঠকে। এই চুক্তির আওতায় তেলের মজুত ও ব্যবস্থাপনা সম্পর্কে পরস্পরের মধ্যেসহযোগিতা করবে ভারত ও আবুধাবি। চুক্তির শর্তঅনুসারে, এডিএনওসি কর্ণাটকের ম্যাঙ্গালোরে অবস্থিত আইএসপিআরএল-এর মজুত ভাণ্ডারে৫,৮৬০,০০০ মিলিয়ন ব্যারেলে অশোধিত তেল মজুত করবে। মজুত এই তেলের কিছু অংশবাণিজ্যিক উদ্দেশ্যে ব্যবহার করবে এডিএনওসি কিন্তু অধিকাংশ তেলই ব্যবহার করা হবেশুধুমাত্র কৌশলগত লক্ষ্য পূরণের উদ্দেশ্যে। এই চুক্তি স্বাক্ষরের ফলে বিশেষভাবেবৃদ্ধি পাবে ভারতের জ্বালানি নিরাপত্তার বিষয়টি। প্রসঙ্গতউল্লেখ্য, ভারত ও সংযুক্ত আরব আমীরশাহী হ’ল পরস্পরের কৌশলগত অংশীদার। এডিএনওসি’রপক্ষ থেকে এই বিশেষ ক্ষেত্রটিতে বিনিয়োগ হ’ল সংযুক্ত আরব আমীরশাহীর পক্ষে ভারতেপ্রধান তথা বৃহত্তম এক বিনিয়োগ। শুধু তাই নয়, ভারতের জ্বালানি ক্ষেত্রে সংযুক্তআরব আমীরশাহীর এটি প্রথম বিনিয়োগও বটে।
রাজকোটে সামাজিক অধিকারিতা শিবিরে দিব্যাঙ্গদের মধ্যে সহায়ক সাজসরঞ্জাম বিতরণ করলেন প্রধানমন্ত্রী

বৃহস্পতিবার রাজকোটে আয়োজিত এক সামাজিক অধিকারিতা শিবিরে যোগ দেন প্রধানমন্ত্রী শ্রী নরেন্দ্র মোদী। শিবিরে দিব্যাঙ্গদের মধ্যে তিনি বন্টন করেন সহায়ক সাজসরঞ্জাম ও যন্ত্রপাতি। দেশের দরিদ্র জনসাধারণের সেবায় কেন্দ্রীয় সরকার যে একনিষ্ঠভাবে প্রতিশ্রুতিবদ্ধ, একথাএদিন তাঁর ভাষণে উল্লেখ করেন প্রধানমন্ত্রী। শ্রী মোদীতাঁর ভাষণে আরও বলেন, দিব্যাঙ্গ ভাই-বোনদের জীবনযাত্রায় পরিবর্তন কিভাবে সম্ভব করেতোলা যায় সে সম্পর্কে উপযুক্ত প্রযুক্তি ও উদ্ভাবনের জন্য উদ্যোগ গ্রহণ করতে হবেদেশের স্টার্ট আপ সংস্থাগুলিকে। কেন্দ্রীয়মন্ত্রী শ্রী থাওয়ার চাঁদ গেহলতের বিশেষ প্রশংসা করে প্রধানমন্ত্রী বলেন যেদিব্যাঙ্গ ভাই-বোনদের কল্যাণের স্বার্থে তাঁর উদ্যম ও প্রচেষ্টা শুধুমাত্রপ্রশংসনীয়ই নয়, ঐতিহাসিকও বটে। আগামী ২০২২সালে দেশে উদযাপিত হতে চলেছে স্বাধীনতার ৭৫তম বার্ষিকী। ঐ সময়কালে কোন ভারতীয়ইনিরাশ্রয় থাকবেন না বলে পুনরুচ্চারণ করেন শ্রী নরেন্দ্র মোদী। তিনি বলেন, ঐ সময়েরমধ্যে প্রত্যেক ভারতীয়র নিজস্ব বাসস্থান ছাড়াও তাতে যুক্ত থাকবে বিভিন্নসুযোগ-সুবিধাও। /
লোকমান্য বাল গঙ্গাধর তিলকের শততম প্রয়াণ বার্ষিকীতে প্রধানমন্ত্রীর শ্রদ্ধার্ঘ্য

প্রধানমন্ত্রী শ্রী নরেন্দ্র মোদী লোকমান্য বাল গঙ্গাধর তিলককে তাঁর শততম প্রয়াণ বার্ষিকীতে শ্রদ্ধা নিবেদন করেছেন। এক ট্যুইট বার্তায় প্রধানমন্ত্রী বলেছেন, ‘লোকমান্য তিলকের শততম পূণ্য তিথিতে দেশ তাঁকে প্রণাম জানায়। তাঁর প্রজ্ঞা, সাহস, বিচারভাবনা এবং স্বরাজের চিন্তা সকলকে অনুপ্রাণিত করে।’
মাতৃত্বকালীন সুযোগ-সুবিধা সম্পর্কিত আইনের সংশোধন  :  কর্মপরবর্তী অনুমোদন কেন্দ্রীয় মন্ত্রিসভার

মাতৃত্বকালীন সুযোগ-সুবিধাদান সংক্রান্ত আইনটির সংশোধনে কর্মপরবর্তী সায় ও সম্মতি মিলল কেন্দ্রীয় মন্ত্রিসভার। বুধবার এখানে প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত হয় মন্ত্রিসভার বৈঠক। ১৯৬১সালের এই আইনটিতে সংশোধন নিয়ে আসার জন্য মাতৃত্বকালীন সুযোগ-সুবিধাদান (সংশোধন)বিল, ২০১৬ পেশ করা হয়েছে সংসদে। অতীতের আইনটিতে কর্মরত মহিলাদের মাতৃত্বকালীন সুযোগ-সুবিধাদানের জন্য কয়েকটি বিশেষ সংস্থান রয়েছে। যেমন, শিশুর যত্ন ও দেখভালের জন্য তাঁরা সবেতন ছুটি পাওয়ার যোগ্য বলে বিবেচিত হন। যে সমস্ত সংস্থা বাপ্রতিষ্ঠানে ১০ বা তার বেশি সংখ্যক কর্মী রয়েছেন, সেখানেই এই আইনটি প্রযোজ্য। বিলটি সংশোধনের ফলে সংগঠিত ক্ষেত্রের ১০ লক্ষ ৮০ হাজারের মতো মহিলা কর্মী বিশেষভাবে উপকৃত হবেন। আইনটির সংশোধন প্রস্তাবে বলা হয়েছে,মাতৃত্বকালীন সবেতন ছুটি ১২ সপ্তাহ থেকে বাড়িয়ে ২৬ সপ্তাহ করার। শুধুমাত্র দুটিজীবিত সন্তানের ক্ষেত্রেই এই ২৬ সপ্তাহের ছুটি প্রযোজ্য হবে। দুটির বেশি সন্তান থাকলে মাতৃত্বকালীন ছুটি দেওয়া হবে ১২ সপ্তাহের জন্য। প্রসূতি মা এবং দত্তক-গ্রহীতামা উভয়ের জন্যই ১২ সপ্তাহের মাতৃত্বকালীন সুযোগ-সুবিধার প্রস্তাব করা হয়েছে। সংশোধন প্রস্তাবে আরও বলা হয়েছে যে বাড়িতে থেকেই মাতৃত্বকালীন সুযোগ-সুবিধাগ্রহণকারী মায়েরা প্রয়োজনে অফিসের কাজও করতে পারবেন। এছাড়াও, ৫০ বা তার বেশিসংখ্যক কর্মী যে সমস্ত প্রতিষ্ঠানে কর্মরত রয়েছেন, সেখানে বাধ্যতামূলকভাবে ক্রেশের ব্যবস্থা থাকাও উচিত বলে প্রস্তাব করা হয়েছে ঐ সংশোধন বিলটিতে
উজ্জ্বলা যোজনার সুবিধাভোগীদের সঙ্গে আলাপচারিতায় প্রধানমন্ত্রী

প্রধানমন্ত্রী নরেন্দ্র মোদী আজ সোমবার (২৮ মে) ভিডিও কনফারেন্সের মাধ্যমে সারা দেশের ‘উজ্জ্বলা যোজনা’র সুবিধাভোগীদের সঙ্গে কথাবার্তা বলেন। প্রধানমন্ত্রীর সঙ্গে আলাপচারিতার জন্য সারা দেশ জুড়ে ৬০০টিরও বেশি কেন্দ্রের প্রত্যেকটিতে তিন জন করে উপভোক্তা উপস্থিত ছিলেন। প্রায় ১০ লক্ষ মানুষ এই আলাপচারিতা পর্বটি নরেন্দ্র মোদী অ্যাপ, বিভিন্ন টিভির সংবাদ চ্যানেল ও অন্যান্য সোশ্যাল মিডিয়ার মাধ্যমে দেখেছেন। উজ্জ্বলা যোজনার সুবিধাভোগীদের সঙ্গে আলাপচারিতায় সন্তোষ প্রকাশ করে এবং প্রযুক্তির মাধ্যমে তাঁদের অভিজ্ঞতা ভাগ করে নিয়ে প্রধানমন্ত্রী বলেন, এই কর্মসূচিটি অগ্রগতির প্রতীক হয়ে উঠেছে। শুধু তাই নয়, সামাজিক রূপান্তরের ক্ষেত্রেও এটি চালিকাশক্তি হিসাবে কাজ করছে। এর ফলে, দেশের সার্বিক উন্নয়নও প্রভাবিত ও ত্বরান্বিত হচ্ছে বলে তিনি অভিমত প্রকাশ করেন। ‘উজ্জ্বলা যোজনা’র মাধ্যমে প্রায় ৪ কোটি গ্রামীণ মহিলা রান্নার গ্যাস সংযোগ পেয়েছেন। বিগত চার বছরে প্রায় ১০ কোটি নতুন রান্নার গ্যাসের সংযোগ দেওয়া হয়েছে। বিগত প্রায় ছয় দশকে ১৯৫৫-২০১৪ পর্যন্ত কেবল ১৩ কোটি রান্নার গ্যাস সংযোগ দেওয়া হয়েছিল। উপভোক্তাদের সঙ্গে আলাপচারিতার শুরুর দিকে প্রধানমন্ত্রী ১৯৩৩ সালে লেখা মুন্সি প্রেমচাঁদের একটি গল্পের কথা উল্লেখ করেন। গৃহকর্তীদের দৈনন্দিন জীবনযাপনকে সহজ ও সরল করে তোলার গুরুত্ব তুলে ধরতেই তাঁর ঐ গল্পের অবতারণা। এ প্রসঙ্গে প্রধানমন্ত্রী বলেন, সুস্বাস্থ্য বজায় রাখার ক্ষেত্রে বিষাক্ত ধোঁয়া থেকে মুক্তি ও দূষণমুক্ত জ্বালানি যোগানের দিক থেকে ‘উজ্জ্বলা যোজনা’ কার্যকর হয়েছে। রান্নার সময় হ্রাস পাওয়ার ফলে মহিলাদের সামনে এখন অতিরিক্ত উপার্জনের ভালো সুযোগ এসেছে বলেও তিনি অভিমত প্রকাশ করেন। প্রধানমন্ত্রী জানান, ‘উজ্জ্বলা যোজনা’য় তৃতীয় কোনও ব্যক্তির ভূমিকা দূর করতে সরকার সর্বাদাই নজর দিয়ে এসেছে। স্বচ্ছতা বজায় রেখে উপভোক্তাদের চিহ্নিত করাই এর উদ্দেশ্য। তিনি আরও জানান যে, দেশের ৬৯ শতাংশ গ্রামে রান্নার গ্যাসের ১০০ শতাংশ সংযোগ পৌঁছে গেছে। তবে, ৮১ শতাংশ গ্রামে এই পরিষেবার হার ৭৫ শতাংশের বেশি। প্রধানমন্ত্রীর সঙ্গে আলাপচারিতার সময় সুবিধাভোগীরা জানান, রান্নার গ্যাসের সংযোগের ফলে রান্নার সময় যেমন কমেছে, তেমনই তাঁদের পরিবারগুলির জীবনযাপনের মানও বেড়েছে। …
আর্জেন্টিনায় রাষ্ট্রপতি নির্বাচনে জয়ী হওয়ায় আলবার্তো ফার্নান্ডেজ-কে অভিনন্দন প্রধানমন্ত্রীর

প্রধানমন্ত্রী শ্রী নরেন্দ্র মোদী আর্জেন্টিনায় রাষ্ট্রপতি নির্বাচনে জয়ী হওয়ায় আলবার্তো ফার্নান্ডেজ’কে অভিনন্দন জানিয়েছেন। এক বার্তায় প্রধানমন্ত্রী বলেছেন, “রাষ্ট্রপতি নির্বাচনে বিপুল জয়লাভের জন্য আপনাকে আন্তরিক অভিনন্দন। ভারত ও আর্জেন্টিনার মধ্যে কৌশলগত অংশীদারিত্বে আরও সম্প্রসারণ ও নিবিড়তর করার লক্ষ্যে একযোগে কাজ করার ব্যাপারে অত্যন্ত আশাবাদী”।
আইবিএসএফ বিশ্ব স্নুকার চ্যাম্পিয়নশিপ জয়ী পঙ্কজ আদবানি’কে অভিনন্দন প্রধানমন্ত্রীর

সদ্য সমাপ্ত বিশ্ব স্নুকার চ্যাম্পিয়নশিপে অষ্টাদশ বিশ্বখেতাব অর্জনের জন্য শ্রী পঙ্কজ আদবানি’কে অভিনন্দিত করেছেন প্রধানমন্ত্রী শ্রী নরেন্দ্র মোদী। তিনি তাঁর অভিনন্দন বার্তায় বলেছেন : “পঙ্কজ আদবানি, সদ্য সমাপ্ত বিশ্ব স্নুকার চ্যাম্পিয়নশিপে অষ্টাদশ বিশ্বখেতাব অর্জনের জন্য আপনাকে অভিনন্দন। আপনার এই সাফল্যে আমরা বিশেষভাবে গর্বিত”। ovember_2017………
দীপাবলি উপলক্ষে দেশবাসীকে প্রধানমন্ত্রীর শুভেচ্ছা

নয়াদিল্লি, ২৪ অক্টোবর, ২০২২ দীপাবলি উপলক্ষে প্রধানমন্ত্রী শ্রী নরেন্দ্র মোদী দেশবাসীকে শুভেচ্ছা জানিয়েছেন। তিনি আশা প্রকাশ করেন এই আলোর উৎসব আনন্দ নিয়ে আসুক এবং তিনি সকলের সুস্বাস্থ্য কামনা করেন। প্রধানমন্ত্রী এক ট্যুইটে বলেছেন; “শুভ দীপাবলি উপলক্ষে সকলকে শুভেচ্ছা। উজ্জ্বলতা এবং দীপ্তিময়তার সঙ্গে যুক্ত দীপাবলি। এই শুভ উৎসব আরো বেশি আনন্দবর্ধক হোক এবং সকলের ভালো হোক। আশা করবো আপনারা পরিবার এবং বন্ধুর সঙ্গে সুন্দর দীপাবলি কাটান।”
সড়ক সম্প্রসারণের জন্য তেলেঙ্গানা সরকারের হায়দরাবাদের নাল্লাগান্ডলা-তে কেন্দ্রীয় জল কমিশনের জমি অধিগ্রহণে কেন্দ্রীয় মন্ত্রিসভার সায়

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে হায়দরাবাদের নাল্লাগান্ডলায় কেন্দ্রীয় জল কমিশনের ১০ একর জমির মধ্যে পূর্ব দিকের ৩৭২ বর্গ ইয়ার্ড পরিমাণ জমি তেলেঙ্গানা সরকারের অধিগ্রহণের প্রস্তাবে সম্মতি মিলেছে। অধিগ্রহণের পর সড়ক সম্প্রসারণের মাধ্যমে ৩০ নম্বর রেডিয়াল সড়কের মানোন্নয়নে তেলেঙ্গানা সরকার এই জমি কাজে লাগাবে। সড়ক সম্প্রসারণের এই কাজের ফলে বরাদ্দকৃত জমিতে যে উৎকর্ষ কেন্দ্র গড়ে তোলার প্রস্তাব রয়েছে, তাতে কেন্দ্রীয় জল কমিশন উপকৃত হবে।
রিয়াধে সৌদি-আরবের যুবরাজের সঙ্গে প্রধানমন্ত্রীর সাক্ষাৎ

প্রধানমন্ত্রী শ্রী নরেন্দ্র মোদী মঙ্গলবার সৌদি-আরবের রিয়াধে সেদেশের যুবরাজ আব্দুলআজিজ বিন সলমন আল সাউদের সঙ্গে সাক্ষাৎ করেন। ভারত ও সৌদি আরবের মধ্যে মৈত্রীপূর্ণ সম্পর্কে আরও প্রাণশক্তি সঞ্চারের লক্ষ্যে দুই নেতার মধ্যে শক্তি ক্ষেত্র সম্পর্কিত একাধিক বিষয়ে আলোচনা হয়েছে। প্রধানমন্ত্রী বলেন, দুই দেশের সম্পর্কে শক্তিক্ষেত্র এক গুরুত্বপূর্ণ স্তম্ভ।  30
আন্টার্টিকায় মাউন্ট ভিনসন অভিযানের আগে অরুনিমা সিনহার হাতে জাতীয় পতাকা তুলে দিলেন প্রধানমন্ত্রী

আন্টার্টিকায় মাউন্ট ভিনসন অভিযানে যাওয়ার আগে অরুনিমা সিনহার হাতে ত্রিবর্ণরঞ্জিত জাতীয় পতাকা তুলে দিলেন প্রধানমন্ত্রী শ্রী নরেন্দ্র মোদী। মাউন্ট এভারেস্ট অভিযানকারী প্রথম দিব্যাঙ্গ মহিলা অরুনিমা সিনহা গতকাল নতুন দিল্লিতে প্রধানমন্ত্রীর সঙ্গে সাক্ষাৎ করে আন্টার্টিকায় তাঁর আসন্ন পর্বতাভিযান সম্পর্কে অবহিত করেন। শ্রী মোদী তাঁর অসাধারণ সাফল্যের প্রশংসা করে এবারের অভিযানের জন্য তাঁকে শুভকামনা জানান। এর আগে, অরুনিমা সিনহা প্রথম দিব্যাঙ্গ মহিলা হিসাবে পাঁচ মহাদেশের সর্বোচ্চ পর্বতশৃঙ্গ অভিযানের কৃতিত্ব অর্জন করেন।
খেল রত্ন পুরস্কার এখন থেকে মেজর ধ্যানচাঁদ খেল রত্ন পুরস্কার হিসেবে পরিচিত হবে : প্রধানমন্ত্রী

নয়াদিল্লি, ৬ আগস্ট, ২০২১ প্রধানমন্ত্রী শ্রী নরেন্দ্র মোদী বলেছেন, দেশের বিভিন্ন প্রান্ত থেকে নাগরিকরা তাঁকে খেল রত্ন পুরস্কার মেজর ধ্যানচাঁদের নামে করার জন্য অনুরোধ জানিয়েছেন। প্রত্যেকের ইচ্ছাকে সম্মান দিয়ে খেল রত্ন পুরস্কার এখন থেকে মেজর ধ্যানচাঁদ খেল রত্ন পুরস্কার হিসেবে পরিচিত হবে। প্রধানমন্ত্রী আরও বলেছেন, মেজর ধ্যানচাঁদ ভারতের প্রথম সারির একজন ক্রীড়াবিদ যিনি দেশকে সম্মান এনে দিয়েছেন এবং ভারত তাঁর জন্য গর্বিত। তাই, আমাদের দেশের সর্বোচ্চ ক্রীড়া সম্মানটি তাঁর নামে হওয়া যথাযথ। একগুচ্ছ ট্যুইট বার্তায় প্রধানমন্ত্রী বলেছেন; “অলিম্পিকে পুরুষ এবং মহিলা হকি দলের দুর্দান্ত পারফরম্যান্সে গোটা দেশ অভিভূত। ভারত জুড়ে হকির প্রতি আগ্রহ আবার নতুন করে দেখা দিচ্ছে , আগামীদিনের জন্য যা অত্যন্ত ইতিবাচক। দেশের নানা প্রান্ত থেকে নাগরিকরা আমাকে অনুরোধ জানিয়েছেন মেজর ধ্যানচাঁদের নামে খেল রত্ন পুরস্কার দেওয়া হোক। আমি তাঁদের ভাবনাকে ধন্যবাদ জানাই। তাঁদের ইচ্ছাকে সম্মান জানিয়ে খেল রত্ন পুরস্কার এখন থেকে মেজর ধ্যানচাঁদ খেল রত্ন পুরস্কার হিসেবে পরিচিত হবে! জয় হিন্দ! মেজর ধ্যানচাঁদ ভারতের প্রথম সারির একজন ক্রীড়াবিদ যিনি দেশকে সম্মান এনে দিয়েছেন এবং ভারত তাঁর জন্য গর্বিত। তাই, আমাদের দেশের সর্বোচ্চ ক্রীড়া সম্মানটি তাঁর নামে হওয়া যথাযথ।”
প্রধানমন্ত্রীর ভ্লাদিভোস্তক সফরের সময় সমঝোতাপত্র/চুক্তি স্বাক্ষরের তালিকা

১. ’বিশ্বাস এবং অংশিদারিত্বের ভিত্তিতে সহযোগিতার নতুন উচ্চতায় পৌঁছানো’- এই বিষয়ে যৌথ বিবৃতি। ২. ভারত রাশিয়া বাণিজ্য এবং বিনিয়োগের পরিমাণ বৃদ্ধির জন্য যুগ্ম কৌশল। ৩. রুশ/সোভিয়েত সামরিক সরঞ্জামের যেসব যন্ত্রাংশ বদলানোর প্রয়োজন সেগুলি উৎপাদনের লক্ষ্যে ভারত এবং রাশিয়ার মধ্যে চুক্তি স্বাক্ষর। ৪. অডিও-ভিস্যুয়াল ক্ষেত্রে যৌথ প্রযোজনার লক্ষ্যে ভারত এবং রাশিয়ার মধ্যে চুক্তি স্বাক্ষর। ৫. সড়ক পরিবহণ এবং সড়ক শিল্পের ক্ষেত্রে দ্বিপাক্ষিক সহযোগিতার লক্ষ্যে ভারতের সড়ক পরিবহণ ও মহাসড়ক মন্ত্রক এবং রাশিয়ার পরিবহন মন্ত্রকের মধ্যে সমঝোতাপত্র স্বাক্ষর। ৬. ভারতের চেন্নাই বন্দর এবং রাশিয়ার ভ্লাদিভোস্তক বন্দরের মধ্যে সামুদ্রিক যোগাযোগের উন্নয়নে ভারতের জাহাজ চলাচল মন্ত্রক এবং রাশিয়ার পরিবহন মন্ত্রকের মধ্যে সমঝোতাপত্র স্বাক্ষর। ৭. ২০১৯-২০২২ সালের মধ্যে শুল্ক সংক্রান্ত নিয়ম লঙ্ঘন প্রতিহত করার জন্য ভারতের অর্থমন্ত্রকের কেন্দ্রীয় অপ্রত্যক্ষ কর ও শুল্ক পর্ষদ এবং রাশিয়ার ফেডেরাল কাস্টমস সার্ভিসের মধ্যে সহযোগিতার লক্ষ্যে পরিকল্পনা গ্রহণ। ৮. প্রাকৃতিক গ্যাস পরিবহনের জন্য রাশিয়ার শক্তি মন্ত্রক এবং ভারতের পেট্রোলিয়াম ও প্রাকৃতিক গ্যাস মন্ত্রকের মধ্যে সমঝোতাপত্র স্বাক্ষর। ৯. তেল এবং গ্যাস ক্ষেত্রে সহযোগিতা বৃদ্ধির লক্ষ্যে ভারতের পেট্রোলিয়াম ও প্রাকৃতিক গ্যাস মন্ত্রক এবং রাশিয়ার শক্তি মন্ত্রকের মধ্যে কর্মসূচি গ্রহণ। ১০. রাশিয়ার দূরপ্রাচ্য অঞ্চলে কয়লা উত্তোলনে সহযোগিতার লক্ষ্যে কোল ইন্ডিয়া লিমিটেড এবং ফার ইস্ট ইনভেস্টমেন্ট অ্যান্ড এক্সপোর্ট এজেন্সির মধ্যে সমঝোতাপত্র স্বাক্ষর। ১১. বিনিয়োগের জন্য ইনভেস্ট ইন্ডিয়া এবং রাশিয়ার ডাইরেক্ট ইনভেস্টমেন্ট ফান্ডের মধ্যে সহযোগিতার চুক্তি স্বাক্ষর। ১২. ফেডারেশন অফ ইন্ডিয়ান চেম্বার অফ কমার্স অ্যান্ড ইন্ডাস্ট্রি ও রসকংগ্রেস ফাউন্ডেশনের মধ্যে সহযোগিতার চুক্তি স্বাক্ষর। ১৩. নতুন নতুন প্রকল্পে উৎসাহদানের জন্য ফেডারেশন অফ ইন্ডিয়ান চেম্বার অফ কমার্স অ্যান্ড ইন্ডাস্ট্রি ও ইন্ডাস্ট্রি অ্যান্ড দি অটোনোমাস নন-প্রফিট অর্গানাইজেশন এজেন্সি ফর স্ট্র্যাটেজিক ইনিশিয়েটিভের মধ্যে সমঝোতাপত্র স্বাক্ষর। ১৪. তরল প্রাকৃতিক গ্যাসের ব্যবসা এবং সরবরাহের ক্ষেত্রে সহযোগিতার লক্ষ্যে নোভাটেক এবং পেট্রোনেট এলএনজি লিমিটেডের মধ্যে যুগ্ম প্রতিষ্ঠান গড়ে তোলার লক্ষ্যে সমঝোতাপত্র স্বাক্ষর। ১৫. রসজিওলোজিয়া এবং শ্রেই ইনফ্রাস্ট্রাকচার ফিনান্স লিমিটেডের মধ্যে সহযোগিতার লক্ষ্যে চুক্তি স্বাক্ষর।
প্রধানমন্ত্রীর সঙ্গে সাক্ষাৎ করলেন এসজিপিসি-র প্রতিনিধিবৃন্দ

কেন্দ্রীয় খাদ্য প্রক্রিয়াকরণ মন্ত্রী শ্রীমতী হরসিমরত কৌর বাদলের নেতৃত্বে একটি প্রতিনিধিদল আজ প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করে। প্রতিনিধিদলে ছিলেন শিরোমনি গুরদ্বারা প্রবন্ধক কমিটির সদস্যরা। কেন্দ্রীয় সরকার ‘সেবা ভোজ যোজনা’ প্রকল্পটি আনায় প্রতিনিধিদল প্রধানমন্ত্রীকে ধন্যবাদ জানায়। কেন্দ্রীয় সরকার লঙ্গর এবং প্রসাদে সিজিএসটি বা কেন্দ্রীয় পণ্য ও পরিষেবা কর এবং আইজিএসটি বা সুসংহত পণ্য ও পরিষেবা কর উপরোদ্ধৃত যোজনার মাধ্যমে পরিশোধ করার সংস্থান করে দেওয়ায় প্রধানমন্ত্রীকে ধন্যবাদ জানায় প্রতিনিধিদল। পাশাপাশি, আখ চাষীদের বোঝা কমানোর জন্য কেন্দ্রীয় সরকার বেশ কিছু সদর্থক ব্যবস্থা নেওয়ায় শ্রী মোদীকে ধন্যবাদ জানিয়েছে প্রতিনিধিদল।
ভারত এবং গাম্বিয়ার মধ্যে পরম্পরাগত চিকিৎসা পদ্ধতি ক্ষেত্রে সমঝোতায় কেন্দ্রীয় মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা ভারত এবং গাম্বিয়ার মধ্যে পরম্পরাগত চিকিৎসা পদ্ধতি ক্ষেত্রে পূর্ব সম্পাদিত সমঝোতায় অনুমোদন দিয়েছে। রাষ্ট্রপতি রামনাথ কোবিন্দের গাম্বিয়া সফরের সময় গত ৩১ জুলাই দুই দেশের মধ্যে এই সমঝোতা স্বাক্ষরিত হয়। এই চুক্তির ফলে ভারত এবং গাম্বিয়ার মধ্যে পরম্পরাগত চিকিৎসা পদ্ধতিতে সহযোগিতা বৃদ্ধি পাবে এবং দু-দেশই এর থেকে লাভবান হবে। এই চুক্তিতে গাম্বিয়ার আয়ুষ চিকিৎসা পদ্ধতিকে আরো বেশি করে সাহায্যের কথা উল্লেখ করা হয়েছে। এই সমঝোতার ফলে পরম্পরাগত চিকিৎসা ক্ষেত্রে দুই দেশের বিশেষজ্ঞদের মধ্যে মতবিনিময়, প্রশিক্ষণ এবং বিজ্ঞানীদের সহযোগিতায় গবেষনা সম্ভবপর হবে, যা পরম্পরাগত চিকিৎসায় নতুন ওষুধ আবিষ্কারের ক্ষেত্রে দিগন্ত সৃষ্টি করবে। /
পরিযায়ী /আটকে থাকা পরিযায়ীদের খাদ্যশস্য বরাদ্দের জন্য ‘আত্মনিয়র্ভর ভারত প্যাকেজ’এ অনুমোদন কেন্দ্রীয় মন্ত্রিসভার

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা পূর্বের অনুমোদন অনুযায়ী ৮ কোটি পরিযায়ী/আটকে পড়া পরিযায়ীদের মে এবং জুন এই দু মাসে ব্যক্তি পিছু ৫ কেজি করে বিনামূল্যে খাদ্য সরবরাহে সিদ্ধান্ত দিয়েছে। এজন্য খাদ্য ভর্তুকিতে ব্যয় বরাদ্দ ধরা হয়েছে ২ হাজার ৯৮২.২৭ কোটি টাকা। এছাড়াও অভ্যন্তরীণ রাজ্য পরিবহণ, পরিচালনা খরচ এবং ডিলারদের মার্জিন/ডিলারদের অতিরিক্ত মার্জিনের জন্য প্রায় ১২৭.২৫ কোটি টাকা খরচ হবে, যা কেন্দ্রীয় সরকার পুরোপুরি বহন করবে। সেইজন্য কেন্দ্রীয় সরকারের মোট ভর্তুকি প্রায় ৩ হাজার ১০৯.৫২ কোটি টাকা অনুমান করা হয়েছে। কোভিড-১৯এর কারণে অর্থনৈতিক বিপর্যয়ের ফলে পরিযায়ী/আটকে পড়া পরিযায়ীদের সমস্যা মোকাবিলায় এই বরাদ্দ সাহায্য করবে।
প্রধানমন্ত্রী লক্ষ্ণৌতে ৫ই ফেব্রুয়ারি প্রতিরক্ষা প্রদর্শনী ২০২০-র উদ্বোধনী অনুষ্ঠানে পৌরহিত্য করবেন

প্রধানমন্ত্রী শ্রী নরেন্দ্র মোদী আগামী ৫ই ফেব্রুয়ারি (বুধবার) লক্ষ্ণৌতে প্রতিরক্ষা প্রদর্শনী ২০২০-র উদ্বোধনী অনুষ্ঠানে পৌরহিত্য করবেন। দ্বিবার্ষিক প্রতিরক্ষা প্রদর্শনীর এটি একাদশ সংস্করণ। এবারের প্রদর্শনীতে এক হাজারেরও বেশি জাতীয় ও আন্তর্জাতিক সংস্থা অংশ নিচ্ছে। এখনও পর্যন্ত ভারতে এটিই সর্ববৃহৎ প্রতিরক্ষা প্রদর্শনী হয়ে উঠতে চলেছে। এবারের প্রদর্শনীর বিষয় হল, ‘ভারত : উদীয়মান প্রতিরক্ষা উৎপাদন কেন্দ্র’। এ ধরনের প্রদর্শনী আয়োজনের উদ্দেশ্য হল, প্রতিরক্ষা ক্ষেত্রের সর্বাধুনিক প্রযুক্তিগুলিকে একত্রিত করে সরকারি-বেসরকারি ও স্টার্ট-আপ ক্ষেত্রের জন্য প্রতিরক্ষা সামগ্রী উৎপাদনের সুযোগ-সুবিধা সম্পর্কে সচেতন করা। এই প্রদর্শনীতে দেশের প্রতিরক্ষা ও নিরাপত্তা সংক্রান্ত সংশ্লিষ্ট সমস্ত বিষয়কে অন্তর্ভুক্ত করা হয়েছে। প্রদর্শনীর আরেকটি গুরুত্বপূর্ণ বিষয় হল, প্রতিরক্ষা ক্ষেত্রে ডিজিটাল রূপান্তরণ। এ ধরনের বিষয়কে প্রদর্শনীতে সামিল করার উদ্দেশ্যই হল নতুন প্রযুক্তির প্রয়োগের মাধ্যমে ভবিষ্যতে যুদ্ধক্ষেত্রের পরিস্থিতির ওপর আরও গুরুত্ব দেওয়া। প্রদর্শনীর উদ্বোধনের পর প্রধানমন্ত্রী শ্রী মোদী ভারত ও উত্তরপ্রদেশের মণ্ডপ দুটি ঘুরে দেখবে। প্রদর্শনীতে ভারতীয় মণ্ডপে প্রতিরক্ষা ক্ষেত্রে সরকারি-বেসরকারি অংশীদারিত্বের পাশাপাশি, ক্ষুদ্র ও মাঝারি শিল্প সংস্থাগুলিকেও কাজে লাগানোর নানা দিক তুলে ধরা হয়েছে। এছাড়াও, প্রতিরক্ষা ক্ষেত্রের বিকাশে এক অনুকূল পরিবেশ গড়ে তোলার বিষয়টিও থাকছে। উত্তরপ্রদেশ মণ্ডপে রাজ্যের শক্তিশালী শিল্পক্ষেত্র ও সুযোগ-সুবিধা সহ প্রতিরক্ষা করিডরে বিনিয়োগের বিশেষ সম্ভাবনার দিকগুলি স্থান পেয়েছে। এছাড়াও, উত্তরপ্রদেশ সরকার সমৃদ্ধ সাংস্কৃতিক ঐতিহ্য জনসমক্ষে তুলে ধরতে একাধিক সাংস্কৃতিক অনুষ্ঠানের আয়োজন করেছে। প্রদর্শনীতে আসা মানুষজন ‘টেন্ট সিটি’র অভিজ্ঞতা উপলব্ধি করতে পারবেন। প্রধানমন্ত্রী শ্রী মোদী প্রদর্শনীতে ভারতীয় মণ্ডপ ও উত্তরপ্রদেশ মণ্ডপ ঘুরে দেখার পর ভূমি থেকে নিক্ষেপযোগ্য ও আকাশ থেকে নিক্ষেপযোগ্য ব্যবস্থা এবং নৌ-বাহিনীর ক্ষমতা প্রত্যক্ষ করবেন। এবারের প্রদর্শনীতে ৭০টিরও বেশি দেশ অংশগ্রহণ করতে চলেছে। এর ফলে, প্রদর্শনীটি আন্তর্জাতিক পর্যায়ে অন্যতম বৃহৎ প্রদর্শনী হয়ে উঠবে। প্রদর্শনীতে একাধিক সমঝোতাপত্র স্বাক্ষরিত হবে বলে মনে করা হচ্ছে যার ফলে, বাণিজ্যিক ক্ষেত্রে সহযোগিতা আরও বাড়বে। /…
আফগানিস্তানের মাজার-ই-শরিফে জঙ্গি হামলার কঠোর নিন্দা করলেন প্রধানমন্ত্রী

আফগানিস্তানের মাজার-ই-শরিফে জঙ্গি হামলার তীব্র নিন্দা করেছেন প্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “ মাজার-ই-শরিফেকাপুরুষোচিত জঙ্গি হামলার আমি তীব্র নিন্দা করি। যে সমস্ত পরিবার এই ঘটনায় তাঁদেরপ্রিয়জনকে হারিয়েছেন তাঁদের জানাই আমার প্রার্থনা ও সমবেদনার কথা ” । /
জৈব জ্বালানি গ্রাম ও শহরের জীবনযাত্রায় আমূল পরিবর্তন আনতে চলেছে – বললেন প্রধানমন্ত্রী

জৈব জ্বালানি একুশ শতকে ভারতকে একটি নতুন গুরুত্বপূর্ণ স্থানে উন্নীত করতে চলেছে। শস্য থেকে উৎপাদিত এই জ্বালানি দেশের গ্রাম ও শহরে সাধারণ মানুষের জীবনযাত্রাই আমূল বদলে দেবে। বিশ্ব জৈব জ্বালানি দিবস উপলক্ষে আজ নয়াদিল্লিতে আয়োজিত এক অনুষ্ঠানে একথা বলেন প্রধানমন্ত্রী শ্রী নরেন্দ্র মোদী। কৃষক, ছাত্রছাত্রী, সরকারি কর্মী ও আধিকারিক, সাংসদ, বিজ্ঞানী ও শিল্পোদ্যোগীদের এক সমাবেশে ভাষণ দিচ্ছিলেন তিনি। শ্রী মোদী বলেন, শ্রী অটলবিহারী বাজপেয়ী প্রধানমন্ত্রী থাকাকালীন প্রথম ইথানল থেকে জৈব জ্বালানি উৎপাদনের পরিকল্পনা করা হয়। পরে, ২০১৪ সালে ইথানল মিশ্রণের কর্মসূচির একটি দিশা স্থির করা হয়। এই কর্মসূচি শুধু যে কৃষকদেরই কল্যাণসাধন করেছে তাই নয়, একইসঙ্গে গত বছর ৪ হাজার কোটি টাকার মতো বিদেশি মুদ্রার সাশ্রয়ও সম্ভব হয়েছে। ব্যয়সাশ্রয়ের পরিমাণ আগামী চার বছরে ১২ হাজার কোটি টাকায় উন্নীত করার লক্ষ্যমাত্রা স্থির হয়েছে বলে উল্লেখ করেন প্রধানমন্ত্রী। বায়োমাস থেকে জৈব জ্বালানি উৎপাদন প্রচেষ্টায় কেন্দ্রীয় সরকার বেশ বড় ধরণের বিনিয়োগ করেছে বলেও জানান তিনি। শ্রী মোদী বলেন, দেশে ১২টি আধুনিক শোধনাগার স্থাপনের একটি পরিকল্পনা করা হয়েছে। এর মাধ্যমে দেশে প্রভূত কর্মসংস্থানের সুযোগ সৃষ্টি সম্ভব। প্রধানমন্ত্রী বলেন, ‘জন ধন’, ‘বন ধন’ এবং ‘গোবর্ধন’-এর মতো কর্মসূচিগুলি আদিবাসী, কৃষক এবং সাধারণ মানুষের জীবনযাত্রায় বিশেষ পরিবর্তন নিয়ে আসবে। ছাত্র, শিক্ষক, বিজ্ঞানী, শিল্পোদ্যোগী এবং জনসাধারণের অংশগ্রহণের মাধ্যমেই যে রূপান্তরের সম্ভাবনাকে বাস্তবায়িত করা সম্ভব, একথা বিশেষ জোরের সঙ্গে ঘোষণা করেন শ্রী নরেন্দ্র মোদী। জৈব জ্বালানির সুফলগুলিকে গ্রামাঞ্চলে পৌঁছে দেওয়ার উদ্যোগ গ্রহণের জন্য তিনি আহ্বান জানান। প্রধানমন্ত্রী এদিন ‘জাতীয় জৈব জ্বালানি নীতি, ২০১৮’ শীর্ষক একটি পুস্তিকাও প্রকাশ করেন। ‘পরিবেশ’ নামে পরিবেশ-বান্ধব একটি ‘এক জানালা’ কর্মসূচিরও সূচনা করেন তিনি। /